**TAJ ellenőrzés funkció élesítése az Igénybevevői Nyilvántartásban**

**Tisztelt Felhasználók!**

Tájékoztatjuk Önöket, hogy az Igénybevevői Nyilvántartásban 2015. április 8-án bevezetésre kerül a Társadalombiztosítási Azonosító Jel (TAJ) online ellenőrzés funkció.

A **TAJ ellenőrzés funkció**val a Törzsadatokban rögzített igénybevevői adatok az Országos Egészségbiztosítási Pénztár (OEP) nyilvántartása alapján kerülnek ellenőrzésre.

A **TAJ ellenőrzés** az alábbi adatok együttes ellenőrzését jelenti:

* név (családi- és utónév),
* születési név (családi- és utónév),
* születési hely,
* születési idő,
* anyja születési neve (családi- és utónév),
* TAJ azonosító.

**A TAJ ellenőrzés megvalósítása:**

* Az NRSZH előzetes ellenőrzést végzett az OEP TAJ nyilvántartása alapján, így az igénybevevők 90%-a már **TAJ ellenőrzött**ként jelenik meg a KENYSZI-ben, ezekben az esetekben további teendő nincs.
* **Új**, **valamint** meglévő **Nem ellenőrzött/Nem azonosítható** igénybevevők esetében a KENYSZI és az OEP TAJ nyilvántartása között kialakított online kapcsolaton keresztül történik az igénybevevők TAJ adatainak az ellenőrzése.

**A TAJ ellenőrzésére a következő esetekben van szükség a KENYSZI-ben:**

1. **új** igénybevevő rögzítésekor,
2. meglévő, **Nem ellenőrzött** státuszú igénybevevő személyi adatainak módosításakor,
3. meglévő, **Nem ellenőrzött** státuszú igénybevevő esetében új igénylés (megállapodás/határozat) rögzítésekor
4. **TAJ nélküli igénybevevő**höz TAJ azonosító hozzárendelésekor,

A KENYSZI-ben az igénybevevők TAJ adatainak az alábbi állapotai/státuszai lehetnek:

* **TAJ ellenőrzött:** az adott TAJ azonosítóval és természetes azonosító adatokkal a személy egyértelműen beazonosítható az OEP nyilvántartásában ✓ nincs további teendő.
* **Nem ellenőrzött**: a TAJ ellenőrzés még nem történt meg az OEP nyilvántartása alapján🡪 el kell végezni a TAJ ellenőrzést.
* **Nem azonosítható**: az adott TAJ azonosítóval és személyi adatokkal a személy nem azonosítható egyértelműen az OEP nyilvántartásában.

🡪 A személyazonosító okmányok újbóli ellenőrzése, ezek alapján az igénybevevő adatainak javítása a Törzsadatokban 🡪 a TAJ ellenőrzés újbóli elvégzése.

🡪Ha ezt követően sem azonosítható az igénybevevő, akkor a TAJ hibabejelentő felületen a probléma bejelentése.

**A 60 napos szabály alkalmazása**

1. A KENYSZI-be már **korábban rögzített** TAJ nélküli, vagy nem OEP ellenőrzött igénybevevő valamennyi megállapodása/határozata esetében a 60 nap számítása a TAJ ellenőrzés funkció élesítésével kezdődik, újrakezdődik 🡪 ezen idő alatt van lehetőség az adott adatokkal az időszakos jelentés rögzítésére.

2. A további **új** megállapodás/határozat rögzítésekor az eddigiekhez hasonlóan az igénylés kezdő dátumától kezdődik a 60 nap számítása, ezen idő alatt van lehetőség időszakos jelentés rögzítésére az adott nem azonosítható TAJ esetében.

Az adatszolgáltatónak a TAJ hiba kezelésére, a helyes TAJ és kapcsolódó adatok beszerzésére az eddigieknek megfelelően 60 nap áll rendelkezésére.

**60 napon túl a Nem ellenőrzött/Nem azonosítható igénybevevőkre nem lehet igénybevételt rögzíteni**, ezt a TAJ azonosító előtti  és  ikonok jelzik.

A TAJ ellenőrzés funkcióról **külön felhasználói leírás készült**, amely a nyitó oldalról tölthető le.

Kérjük, hogy a TAJ hibákkal kapcsolatos segítségkérésre **kizárólag** az

Igénybevevői Nyilvántartás **Hiba bejelentése** / **ÚJ** **TAJ hiba bejelentése** funkcióját használják.

Az adattisztítási feladatot érintő kérdés esetén a

**+36/1-462-6670**

telefonszámon kérhetnek segítséget.

Együttműködésüket köszönjük!